ཞི་ཅིན་ཕིང་གིས་ཏང་ཀྲུང་དབྱང་གིས་ཚན་རྩལ་གསར་གཏོད་ཀྱི་འཐབ་ཇུས་བཀོད་སྒྲིག་དང་སྲིད་ཇུས་བྱེད་ཐབས་དོན་འཁྱོལ་ནན་ཏན་བྱེད་དགོས་པ་དང་།ཉེར་སྤྱོད་རྨང་གཞིའི་ཞིབ་འཇུག་ལ་ཤུགས་སྣོན་རྒྱག་པ་དང་།གདོད་པའི་གསར་གཏོད་ནུས་པ་མཐོ་རུ་གཏོང་བ།ཁེ་ལས་ཀྱི་གཙོ་གཟུགས་ནུས་པ་འདོན་སྤེལ་གང་ལེགས་བྱེད་པ།ཤེས་བྱའི་ཐོན་དབང་སྲུང་སྐྱོབ་བྱེད་རྒྱུར་ཤུགས་སྣོན་རྒྱག་པ།གསར་གཏོད་ཤེས་ལྡན་མི་སྣར་བརྩི་མཐོང་བྱེད་པ།གསར་གཏོད་གསོན་ཤུགས་འཇོན་ནུས་ངོམས་སུ་འཇུག་པ།གསར་དར་ཐོན་ལས་དང་གསར་གཏོད་རྣམ་པའི་ཁེ་ལས་གསོ་སྤེལ་སྟོབས་ཆེར་གཏོང་བ།ཚན་རྩལ་གྲུབ་འབྲས་བརྗེ་བསྒྱུར་མགྱོགས་སུ་གཏོང་བ།གསར་གཏོད་མ་ལག་གི་ཁྱོན་ཡོངས་ནུས་འབྲས་ཆེ་རུ་གཏོང་དགོས་པ།འཛམ་གླིང་ཧྲིལ་པོའི་མིག་རྒྱང་དང་རྒྱལ་སྤྱིའི་ཚད་གཞིའི་ཐོག་ནས་ཀྲང་ཅང་ཕྱོགས་བསྡུས་རང་བཞིན་རྒྱལ་ཁབ་ཚན་རིག་ལྟེ་གནས་འཛུགས་སྐྲུན་ལ་སྐུལ་འདེད་གཏོང་དགོས་པ་དང་།རྒྱལ་སྤྱིའི་སྔོན་ཐོན་ཆུ་ཚད་ཀྱི་ཚོད་ལྟ་ཁང་དང་ཚན་ཞིབ་ཁང་།ཞིབ་སྤེལ་ལས་ཁུངས།ཞིབ་འཇུག་རྣམ་པའི་སློབ་ཆེན་བཅས་གཅིག་བསྡུས་འཛུགས་སྐྲུན་དང་།འཛམ་གླིང་གི་ཚན་རྩལ་གྱི་རྨང་གཞིའི་སྒྲིག་ཆས་གལ་ཆེན་གྱི་རུབ་འདུས་ཁུལ་རྩེ་གྲ་གང་མགྱོགས་གཏོད་དགོས་ཞེས་ནན་གསུངས་གནང་བ་རེད།